ವಿಜಯ್ ಅವರ ಸೆಲ್ಫಿ ವರ್ಷದ ಅತ್ಯಂತ ರಿಟ್ವೀಟ್ ಮಾಡಿದ ಸೆಲ್ಫಿ ಟ್ವಿಟರ್ ಇಂಡಿಯ 2020 ರ ಟಾಪ್ ಟ್ರೆಂಡ್ಗಳನ್ನು ಬಿಡುಗಡೆ ಮಾಡಿದೆ. ತಮಿಳು ನಟ ವಿಜಯ್ ಅವರ ಅಭಿಮಾನಿಗಳೊಂದಿಗೆ ನೆಯ್ವೇಲಿ ಯಲ್ಲಿ ತೆಗದುಕೊಂಡ ಸೆಲ್ಫಿ 145.7 ಕೆ ರಿಟ್ವೀಟ್ಗಳೊಂದಿಗೆ ಹೆಚ್ಚು ರಿಟ್ವೀಟ್ ಮಾಡಲಾದ ಟ್ವೀಟ್ ಎಂಬ ಹೆಗ್ಗಳಿಕೆಗೆ ಪಾತ್ರವಾಗಿದೆ. ಟ್ವಿಟ್ಟರ್ 2020 ರ ರೀಕ್ಯಾಪ್ ಅನ್ನು ThisHappened2020 ಎಂಬ ಹ್ಯಾಶ್ಟ್ಯಾಗ್ನೊಂದಿಗೆ ಪ್ರಕಟಿಸುತ್ತಿದೆ. ಫೆಬ್ರವರಿ 10 ರ ವಿಜಯ್ ಅವರು ನೆಯ್ವೇಲಿಯಲ್ಲಿ ಧನ್ಯವಾದಗಳು ನೆಯ್ವೇಲಿ ಎಂಬ ಅಡಿಬರಹದೊಂದಿಗೆ ವಿಜಯ್ ನೆರೆದ ಸಹಸ್ರಾರು ಜನಸ್ತೋಮದೊಂದಿಗೆ ಸೇಲ್ಫಿ ಪೋಸ್ಟ್ ಮಾಡಿದ್ದರು. ಇದರ ಜೊತೆ ವಿರಾಟ್ ಕೊಹ್ಲಿ ಅವರ ಪತ್ನಿ ಅನುಷ್ಕಾ ಶರ್ಮಾ ಅವರ ಪ್ರೆಗ್ನನ್ಸಿ ಘೋಷಿಸಿದ ಟ್ವೀಟ್ 642.7 ಕೆ ಲೈಕ್ಗಳೊಂದಿಗೆ ಹೆಚ್ಚು ಲೈಕ್ ಪಡೆದ ಟ್ವೀಟ್ ಆಗಿದೆ. ಬಾಲಿವುಡ್ ಸೂಪರ್ಸ್ಟಾರ್ ಅಮಿತಾಬ್ ಬಚ್ಚನ್ ಅವರು COVID19 ಗಾಗಿ ಪೊಸಿಟಿವ್ ಎಂದು ಘೋಷಿಸಿದ ಟ್ವೀಟ್ 43.6 ಕೆ ಉಲ್ಲೇಖಗಳೊಂದಿಗೆ ಹೆಚ್ಚು ಉಲ್ಲೇಖಿತ ಟ್ವೀಟ್ ಆಗಿದೆ. ಪ್ರಧಾನಿ ಮೋದಿಯವರು ತಮ್ಮ ಅಧಿಕೃತ ನಿವಾಸದಲ್ಲಿ ದೀಪಗಳನ್ನು ಬೆಳಗಿಸುವ ಬಗ್ಗೆ ಮಾಡಿದ ಟ್ವೀಟ್ ಅತ್ಯಂತ ರಿಟ್ವೀಟ್ ಮಾಡಲ್ಪಟ್ಟ ರಾಜಕೀಯ ಟ್ವೀಟ್ ಆಗಿದ್ದರೆ, ಭಾರತದ ಮಾಜಿ ಕ್ರಿಕೆಟ್ ನಾಯಕ ಎಂ.ಎಸ್ ಮೋದಿಗೆ ಧನ್ಯವಾದ ಹೇಳಿದ ಟ್ವೀಟ್ ಅತೀ ಹೆಚ್ಚು ರಿಟ್ವೀಟ್ ಮಾಡಲಾದ ಸ್ಪೋರ್ಟ್ಸ್ ಟ್ವೀಟ್ ಆಗಿದೆ. ಈ ವರ್ಷದಲ್ಲಿ ಕರೋನವೈರಸ್ ಸುತ್ತಲಿನ ಸುದ್ದಿಗಳು ಹೆಚ್ಚು ಪ್ರಾಬಲ್ಯ ಹೊಂದಿದ್ದವು. COVID19 ಹೆಚ್ಚು ಬಳಕೆಯಾದ ಕರೆಂಟ್ ಅಫೇರ್ಸ್ ಹ್ಯಾಶ್ಟ್ಯಾಗ್ ಆಗಿದ್ದರೆ, IPL2020 ಹೆಚ್ಚು ಬಳಸಿದ ಕ್ರೀಡಾ ಹ್ಯಾಶ್ಟ್ಯಾಗ್ ಆಗಿದೆ. ಬಾಲಿವುಡ್ ನಟ ಸುಶಾಂತ್ ಸಿಂಗ್ ರಜಪೂತ್ ಅವರ ಸಾವು ಮತ್ತು ದುರಂತ ಹತ್ರಾಸ್ ಅತ್ಯಾಚಾರ ಘಟನೆಗೆ ಸಂಬಂಧಿಸಿದ ಹ್ಯಾಶ್ಟ್ಯಾಗ್ಗಳು ಹೆಚ್ಚು ಟ್ವೀಟ್ ಮಾಡಲಾದ ವಿಷಯಗಳಾಗಿವೆ.